Hoksebarge - Wikipedie
Hoksebarge of Wakkesbaaign (Nederlaands: Haaksbergen) is ne gemeante en n doarp in t zuudn van Tweante, in de proveensie Oaveriessel. De gemeante har per 1 juli 2006 24.325 inwonners (bron: CBS) en lig noa an Hengel (11 km) en Eanske (12 km). De totale öppervlakte is 105,55 km² (woarvan 0,27 km² water). De gemeante Hoksebarge, dee zik de Ster van Tweante neumt, maakt deel oet van t koaderwetgebeed Regio Tweante.
(Vlagge van Hoksebarge) (Waopen van Hoksebarge)
Lokatie van de gemeante Hoksebarge
- Water 105,48 km²
Bevolkingsdichtheid 24.339 (1 jannewari 2006)
Koördinaoten 52° 9′ N, 6° 45′ O52.1547222222226.7419444444444Koördinaoten: 52° 9′ N, 6° 45′ O
Belangrieke verkeersaoders N18, N347
Offisiële webstie www.haaksbergen.nl
Brammel, Buurse, Epnzoalder, Holthuuzn, Honesch, Langel, de Hoeve (ontstoan in 1927) en Stepel.
De eerste inwonners van binn de hudige gemeentegreanzn kömn zon betn roond 800 v. Kr. noabie Buurse an de Buursebekke te wonn. t Doarp Hoksebarge onsteund völle later, um 800 noa Kristus, as boernestean vearderop an deezelfde bekke. Hier hebt ze n heulten kaarkjen op-egreawen oet ongevear 1000 n. Kr., wat n vuurgänger van de hudige St. Pankratiuskaarke was. Hoksebarge wörd t eerste eneumd as Hockesberge in 1188 op de goodernlieste van Groaf Hendrik van Dale, den't ook Deepn en Ahaus (kort oawer n poal in Duutslaand) har. An t begin van t 14de joarhoonderd kree'j de boermaarkes, dee't bleewn bestoan töt halverweage t 19de joarhoonderd. Oonder t gericht Hoksebarge völn de maarkes Brammel, Langel, Epnzoalder/Stepel, Holthuuzn, Bokel en Hoksebarge/Hoognes.
Net as in aandere deeln van Tweante was dr in Hoksebarge vanof t 19de joarhoonderd völle textielnieverheaid. t Fabriek van D. Jordaan & Zonen leawerden völle woark vuur de inwonners. Op t heugtepeunt leup 80% van t Hoksebargse waarkvolk bie D. Jordaan. Begin zeuwntiger joarn stortn de textielnieverheaid in Tweante in, en dus ook in Hoksebarge.
Bekeande leu oet HoksebargeBewarken
Karel van de Kate - komiek
Thomas Berge (1990) - volkszänger
Bram Tankink wielrenner
Webstea van de gemeante Hoksebarge in t Tweants
↑ Goaitsen van der Vliet, Dialexicon Twents 2.17
Plaatsn in de gemeente Hoksebarge
Bokel · Brammel · Buurse · De Hoeve · Epnzoalder · Hoksebarge · Honesch · Holthuuzn · Langel · Stepel
Laatst bewerkt op 28 okt 2016, om 15:42